Matteus 24:30 Die rou van die ongelowiges is op die dag van Christus se terugkeer is groot en diep. By hulle is geweldige angs. Hulle begin besef dat hulle nou vir ewig gestraf word. Die tyd vir genade en vergewing is verby. Ons lees van hierdie angs en radeloosheid in Openbaring 6: “en die konings van die aarde en die grotes en die rykes en die owerstes oor duisend en die magtiges en al die slawe en al die vrymense het hulle weggesteek in die spelonke en in die rotse van die berge, en vir die berge en die rotse gesê: Val op ons en verberg ons vir die aangesig van Hom wat op die troon sit, en vir die toorn van die Lam; want die groot dag van Sy toorn het gekom, en wie sal bestaan?” vs 15-17